Aarhuus Stifts-Tidende, 1841-08-18
For nogle Dage siden traadte den til Sundtoldsanliggendernes Regulering nedsatte Commission sammen. Den bestaaer fra Danmarks Side af Hr. Conferentsraad Holten, Directeur ved Øresunds Toldkammer, tilligemed To af sammes Medlemmer, dHrr. Wessel og Olrik, og fra engelsk Side af Hr. Mac Greger, kongelig storbritannisk Consul i Danmark, fra svensk Side have Hr. Ewerløf, kongelig svensk Generalconsul i Helsingøer, og Hr. Commerceraad Rosenblad fra Stockholm sluttet sig til samme. Efter Forlydende ville Hovedgjenstandene for deres Virksomhed blandt andre blive følgende: Revision af Øresunds Toldrullen og Nedsættelse af Tolden paa flere Artikler, saafremt disse ikke staae antegnede i Tariffen fra Christianopel eller allerede ere blevne nedsatte i London; at forberede Midlerne til at sikkre de i Sundet clarerende Skibe en hurtig Expedition, overhovedet at befrie det hele System fra alle forældede, unødvendige Formaliteter, og simplificere det saa meget som muligt; at afskaffe flere for Skibsfarten byrdefulde Afgifter, ligesom ogsaa at bestemme de Sportler, der for Fremtiden skulle hæves af Sundtoldsembedsmændene. Desuden turde endnu sandsynligviis forskjellige Gjenstande komme for, der vel ikke staae i umiddelbart Forhold til Sundtolden, men dog ere af høieste Betydenhed for Farten i Sundet, f. Ex. Forbedring af de bestaaende Qvarantaineindretninger og Jndretning af flere Fyr til Skibsfartens Sikkerhed i Kattegattet og i Sundet. Udnævnelsen af Hr. Holten, en fordomsfri og forretningskyndig Mand, der besidder sin Konges fulde Tillid, saavel som Valget af de øvrige Commissairer, der ved fleeraarig Erfaring ere nøie bekjendte med Sagerne, er Borgen for en snarlig og tilfredsstillende Opløsning af de Spørgsmaal, som ifølge sin Vigtighed for den østersøiske Handel i de senere Aar i ikke ringe Grad havde beskjæftiget Publicums Opmærksomhed. (Dan.) Harmeligt maa det for enhver Dansk være at læse den uforskammede Maade, hvorpaa Allg. Journal for Jndustri, Handel und Schiffart" (et Blad, der har Postfrihed i Danmark) omtaler Sundtold Reductionen. Efter mange Aars forgiæves Anstrængelse, hedder det er det omsider lykkedes, hos Danmark, et Land, der med største Haardnakkenhed tillukker sig for nye Jndretninger og Forbedringer, at bevirke en Reduction af Sundtolden. Vor Tidsalder, der synes at have gjort sig det til Formaal, saavidt muligt at frigjøre Samfærselen, være takket, fordi den har bevirket en Jndskrænkning i dette Sørøveri. Stettin, Danzig, Kønigsberg juble over, at disse Pirater endelig renoncere paa en større Afgivt. De østersøiske Landes Beboere ere herved tilmode ligesom Sydlænderne, naar de, istedetfor Musquitos, kun blive plagede af Myg!" o. s. v. (Rd. Av.)Man taler meget om, at ikke alene Armeen vil blive underkastet en gjennemgribende Reduction, men at der ogsaa vil foregaae væsentlige Forandringer med Generalcommissariats=Collegiet, og at der ved samme vil tages Hensyn til den forhen almindelig førte Klage, at Landets Forsvar til Lands skulde staae under et Collegium, hvis Embedsmænd ere, med Undtagelse af Een eller To, lutter Civile, der naturligviis ikke kunde besidde de Jndsigter, som denne deres Stilling gjorde nødvendig - en Omstændighed, der ikke sjeldent har givet Anledning til ubehagelige og stundom komiske Conflicter. Man antager derfor i Almindelighed, at de Deputerede for Collegiet ville komme til at bestaae af lutter kyndige Officerer, ligesom og at endeel subalterne Officerer ville blive employerede i de lavere Embedsposter. Jmidlertid veed man intet Vist desangaaende. (Aalb. Av.) Hundreddalersfabricationen skal endog have Forgreninger i Jylland, idetmindste skal det være vist, at een af disse falske Sedler er kommen til Khvn, med en geistlig Mand, der i sit Hjem, en jydsk Kjøbstad, havde modtaget den, da han indvexlede sig Sedler til Reisepenge. (Md.)